pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ลุยต่อหนองคาย รมว.เกษตรฯ พบปะเกษตรกรและประชาชนในพื้นที่
วันเสาร์ที่ 2 ธันวาคม 2566
ลุยต่อหนองคาย รมว.เกษตรฯ พบปะเกษตรกรและประชาชนในพื้นที่
ลุยต่อหนองคาย รมว.เกษตรฯ พบปะเกษตรกรและประชาชนในพื้นที่ พร้อมตรวจเยี่ยมการให้บริการรับคําร้องขอออกโฉนดเพื่อการเกษตร
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงพื้นที่พบปะเกษตรกรและประชาชนในพื้นที่ ชี้แจงและมอบนโยบายเรื่องการปฏิรูปที่ดินเพื่อการเกษตร พร้อมมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01) ให้กับเกษตรกร จํานวน 30 ราย มอบเมล็ดพันธุ์ผัก และต้นกล้าผัก ให้กับตัวแทนชุมชน จํานวน 7 ชุด มอบเงินโครงการเกษตรกรชาวสวนยางต้นแบบด้วยเกษตรกรรมยั่งยืน จํานวน 1 ราย มอบเงินโครงการส่งเสริมและสนับสนุนเกษตรกรชาวสวนยางเพื่อยกระดับเศรษฐกิจฐานราก (BCG Model) จํานวน 3 ราย และมอบปัจจัยการผลิตด้านพัฒนาที่ดิน จํานวน 5 ราย ณ โรงเรียนฮั่วเคียวกงฮัก อ.เมือง จ.หนองคาย
นอกจากนี้ ยังตรวจเยี่ยมการให้บริการรับคําร้องขอออกโฉนดเพื่อการเกษตร พร้อมเน้นย้ําถึงแนวทางการเปลี่ยน ส.ป.ก. 4-01 เป็นโฉนดที่ดินเพื่อการเกษตร ที่มุ่งหวังให้เกษตรกรสามารถเข้าถึงสิทธิและแหล่งทุนมากขึ้น รวมทั้งมีการส่งเสริมพัฒนาอาชีพตามศักยภาพของพื้นที่ เพื่อให้เกษตรกรมีรายได้และความเป็นอยู่ที่ดีขึ้น
ทั้งนี้ จังหวัดหนองคายมีพื้นที่การเกษตรประมาณ 1.2 ล้านไร่ คิดเป็นร้อยละ 64 ของพื้นที่ทั้งจังหวัด สินค้าเกษตรหลักที่ทํารายได้ให้กับจังหวัด ได้แก่ ข้าว ยางพารา ปาล์มน้ํามัน มันสําปะหลัง อ้อยโรงงาน ปลานิลกระชัง ไข่ไก่สุกร และโคเนื้อ สําหรับพื้นที่เขตปฏิรูปที่ดินในจังหวัดหนองคาย ครอบคลุมทั้ง 9 อําเภอ จํานวน 46 ตําบล รวม 604,340 ไร่ คิดเป็นร้อยละ 31.94 ของพื้นที่ทั้งจังหวัด เป็นที่ดินเพื่อเกษตรกรรม 531,555 ไร่ เกษตรกร 33,588 ราย ทั้งนี้ อําเภอเฝ้าไร่และอําเภอโพนพิสัย มีพื้นที่เขตปฏิรูปที่ดินมากที่สุด คิดเป็นร้อยละ 63.83 ของพื้นที่เขตปฏิรูปที่ดินทั้งจังหวัด
รัฐบาลไทย-ข่าวทำเนียบรัฐบาล-เลขาฯ ไพลิน หารือ ประธานสภาหอการค้าและอุตสาหกรรมบังกลาเทศ พร้อมสนับสนุนร่วมมือด้านเศรษฐกิจ อุตสาหกรรม การค้า การลงทุน
วันเสาร์ที่ 2 ธันวาคม 2566
02/12/2566
เลขาฯ ไพลิน หารือ ประธานสภาหอการค้าและอุตสาหกรรมบังกลาเทศ พร้อมสนับสนุนร่วมมือด้านเศรษฐกิจ อุตสาหกรรม การค้า การลงทุน
เลขาฯ ไพลิน หารือ ประธานสภาหอการค้าและอุตสาหกรรมบังกลาเทศ พร้อมสนับสนุนร่วมมือด้านเศรษฐกิจ อุตสาหกรรม การค้า การลงทุน
วันที่ 1 ธันวาคม ๒๕๖๖ นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม ได้รับมอบหมายจาก นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ให้เป็นผู้แทนเข้าร่วมหารือ
ประเด็นความร่วมมือด้านเศรษฐกิจ อุตสาหกรรม การค้า การลงทุน ความสัมพันธ์และ
ความร่วมมือระหว่างไทย – บังกลาเทศ กับนายชัมส์ มะห์มุด ประธานสภาหอการค้าและอุตสาหกรรมบังกลาเทศ – ไทย นายมุฮัมมัด อับดุล ฮัย เอกอัครราชทูตสาธารณรัฐประชาชนบังกลาเทศประจําประเทศไทย และคณะ โดยมีนางมาฆวดี สุมิตรเหมาะ เอกอัครราชทูตไทย ณ กรุงธากา นางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม ร่วมด้วย ณ ห้องรับรอง 1 ชั้น 2 อาคารสํานักงานปลัดกระทรวงอุตสาหกรรม
เลขานุการรัฐมนตรีว่าการกระทรวงอุตสาหกรรม กล่าวว่า ประเทศไทยและบังกลาเทศมีความสัมพันธ์กันอย่างดีเสมอมา ซึ่งไทยยินดีที่จะให้ความร่วมมือในเรื่องการสนับสนุนลงทุนและการพัฒนาอุตสาหกรรมที่บังกลาเทศให้ความสนใจ อาทิ อุตสาหกรรมสิ่งทอ ยานยนต์ และอัญมณี ที่ไทยมีความเชี่ยวชาญ โดยเฉพาะด้านอุตสาหกรรมยานยนต์ที่ไทยรัฐบาลไทยให้ความสําคัญ และกําลังจะเปลี่ยนผ่านจากเครื่องยนต์สันดาปไปสู่ยานยนต์ไฟฟ้า หรือ EV และมีนักลงทุนจากหลากหลายเชื้อชาติที่สนใจมาลงทุนในไทย ซึ่งฝ่ายบังกลาเทศกําลังเริ่มหันมาให้ความสนใจในอุตสาหกรรมนี้เช่นกัน
และ ก.อุตฯ ได้มีแผนจัดตั้งกรมฮาลาลในอนาคต ซึ่งอาจจะขอความร่วมมือในเรื่องการสนับสนุนข้อมูลต่าง ๆ จากบังกลาเทศด้วย และทราบว่าปัจจุบันมีนักลงทุนไทยที่ไปลงทุนในบังกลาเทศแล้วกว่า 100 กิจการ และเชื่อว่ายังมีการลงทุนเพิ่มขึ้นเรื่อย ๆ ซึ่งหวังว่าจะได้รับการส่งเสริมและอํานวยความสะดวกจากบังกลาเทศเป็นอย่างดี
ทั้งนี้ทางบังกลาเทศยินดีที่จะให้ความร่วมมือกับไทยในเรื่องการค้า การลงทุน และข้อมูลต่าง ๆ และยังวางให้ไทยเป็นประตูสู่เอเชียใต้ในการลงทุนด้านอุตสาหกรรมของบังกลาเทศด้วย
รัฐบาลไทย-ข่าวทำเนียบรัฐบาล-ข่าวดี! เปิดใช้แอปฯ “ทางรัฐ” ตรวจสอบเบี้ยยังชีพผู้สูงอายุ – เบี้ยความพิการ ใช้ง่าย ไม่ยุ่งยาก
วันเสาร์ที่ 2 ธันวาคม 2566
ข่าวดี! เปิดใช้แอปฯ “ทางรัฐ” ตรวจสอบเบี้ยยังชีพผู้สูงอายุ – เบี้ยความพิการ ใช้ง่าย ไม่ยุ่งยาก
.....
ข่าวดี! เปิดใช้แอปฯ “ทางรัฐ” ตรวจสอบเบี้ยยังชีพผู้สูงอายุ – เบี้ยความพิการ ใช้ง่าย ไม่ยุ่งยาก
.
อีกหนึ่งความก้าวหน้าในการนําเทคโนโลยีดิจิทัล มาเป็นเครื่องมือสําคัญในการสร้างสรรค์บริการ ล่าสุด กระทรวงมหาดไทย ร่วมกับ สํานักนายกรัฐมนตรี โดยสํานักงานพัฒนารัฐบาลดิจิทัล (สพร.) เปิดบริการตรวจสอบเบี้ยยังชีพผู้สูงอายุ และเบี้ยความพิการ ผ่าน Super App “ทางรัฐ” ให้ประชาชนสามารถตรวจสอบข้อมูลได้อย่างรวดเร็ว ปลอดภัย ใช้งานได้ทุกที่ทุกเวลาตลอด 24 ชั่วโมง
.
ถือเป็นก้าวสําคัญสู่สังคมดิจิทัล และพัฒนาภาครัฐสู่การเป็น Digital Government ตามนโยบายรัฐบาล ซึ่งใช้การบริหารจัดการข้อมูลกลาง (Portal) ที่เชื่อมโยงข้อมูลถึงกัน ลดขั้นตอนเข้าถึงบริการ ประชาชนสามารถใช้บริการได้สะดวก ผ่านแอปพลิเคชันบนมือถือ ลดขั้นตอน และลดการใช้เอกสารต่าง ๆ
.
อ่านเพิ่มเติม คลิก https://www.thaigov.go.th/news/contents/details/75261
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“นฤมล” เผยทูตสหรัฐ ชื่นชมนายกรัฐมนตรี  สร้างความเชื่อมั่นดึงนักลงทุนในสหรัฐมาลงทุนในไทยมากขึ้น
วันเสาร์ที่ 2 ธันวาคม 2566
02/12/2566
“นฤมล” เผยทูตสหรัฐ ชื่นชมนายกรัฐมนตรี  สร้างความเชื่อมั่นดึงนักลงทุนในสหรัฐมาลงทุนในไทยมากขึ้น
“นฤมล” เผยทูตสหรัฐ ชื่นชมนายกรัฐมนตรี  สร้างความเชื่อมั่นดึงนักลงทุนในสหรัฐมาลงทุนในไทยมากขึ้น
วันนี้ (2 ธ.ค.66) ศาสตราจารย์ นฤมล ภิญโญสินวัฒน์ ผู้แทนการค้าไทย ให้การ
ต้อนรับ นายรอเบิร์ต เอฟ โกเด็ก (Robert F. Godec) เอกอัครราชทูตสหรัฐอเมริกาประจําประเทศไทย พร้อมหารือถึงประเด็นความร่วมมือด้านการลงทุนร่วมกัน
ผู้แทนการค้า เปิดเผยว่า ทูตสหรัฐ ฯ ได้กล่าวชื่นชมความสําเร็จของการเยือนสหรัฐฯ ของนายเศรษฐา ทวีสิน นายกรัฐมนตรี ในการเข้าร่วมการประชุมผู้นําเขตเศรษฐกิจเอปเค ครั้งที่ 30 ระหว่างวันที่ 12-19 พ.ย. 2566 ณ นครซานฟรานวิสโก สหรัฐฯ ที่ผ่านมา ซึ่งนายกรัฐมนตรีได้ใช้โอกาสพบหารือกับภาคเอกชนสหรัฐฯ พร้อมเชิญชวนเข้ามาลงทุนในประเทศไทย กว่า 10 ราย ซึ่งภาคเอกชนต่างให้ความสนใจและสนับสนุนนโยบายด้านการค้าและการลงทุนของรัฐบาล โดยเฉพาะในสาขาเทคโนโลยีและดิจิทัล นวัตกรรม และอุตสาหกรรมอิเล็กทรอนิกส์ ซึ่งนายกรัฐมนตรีได้สร้างความเชื่อมั่นให้กับนักลงทุนสหรัฐเพิ่มมากขึ้น หลังจากนักธุรกิจของ USABC ได้เข้าพบรัฐบาลไทยเมื่อสัปดาห์ที่แล้ว
ผู้แทนการค้ากล่าวต่อไปว่า ทูตสหรัฐฯ ย้ําความสําคัญต่อประเทศไทยในฐานะพันธมิตรที่แน่นแฟ้น และเป็นหนึ่งในประเทศที่เอกชนสหรัฐฯ ให้ความสนใจมาลงทุน อย่างไรก็ดี เพื่อส่งเสริมภาพแวดล้อมให้เอื้อต่อการลงทุน หอการค้าอเมริกันในประเทศไทย (AMCHAM) ได้เสนอแนวคิด Five to Thrive ซึ่งได้มีการหยิบยกหารือกับผู้บริหารระดับสูงของไทยอย่างต่อเนื่อง โดยทูตสหรัฐสฯ เห็นว่าแนวทางดังกล่าวจะช่วยส่งเสริมและเพิ่มมูลค่าการลงทุนของภาคเอกชนสหรัฐฯ ในไทยในอนาคต
ผู้แทนการค้าไทย กล่าวว่า จากการหารือกับทูตสหรัฐ เกิดแนวทางความร่วมมือด้านการค้าและการลงทุนระหว่างไทย-สหรัฐ เพิ่มเติม ได้แก่ 1) ด้านตลาดทุนในการแลกเปลี่ยนองค์ความรู้และพัฒนา Green investment fund เพื่อดึงดูดเม็ดเงินลงทุนสนับสนุนโครงการภายใต้นโยบาย Green Economy 2) ด้านสาธารณสุขในการจัดตั้งศูนย์วิจัยและพัฒนาร่วมสาขาวิทยาศาสตร์การแพทย์ เพื่อรองรับการพัฒนาประเทศไทยให้เป็น Medical Hub ของอาเซียน 3) ด้านเกษตรกรรม ในการร่วมลงทุนพัฒนาเกษตรอัจฉริยะด้วยเทคโนโลยีที่ทันสมัย เพื่อส่งเสริมการเพิ่มผลิตผลให้กับภาคการเกษตร และเพิ่มรายได้ให้กับพี่น้องเกษตรกรตามเป้าหมายของรัฐบาลปัจจุบัน
“ภาคเอกชนสหรัฐฯ ยังสนใจเข้ามาลงทุนด้าน Data center ของ AWS (Amazon Web Service) เพื่อสนับสนุนการขยายช่องทางการจําหน่ายสินค้าไทยไปยังตลาดสหรัฐเพิ่มเติม” ผู้แทนการค้าย้ํา
รัฐบาลไทย-ข่าวทำเนียบรัฐบาล-โฆษกรัฐบาล เผย บริษัทรถ EV เตรียมลงทุนในไทยต่อเนื่อง
วันเสาร์ที่ 2 ธันวาคม 2566
โฆษกรัฐบาล เผย บริษัทรถ EV เตรียมลงทุนในไทยต่อเนื่อง
ก้าวสู่การเป็นศูนย์กลางการผลิตและพัฒนารถยนต์ไฟฟ้าของภูมิภาค เชื่อมั่นศักยภาพของไทยในฐานะ "ดีทรอยต์แห่งเอเชีย"
วันนี้ (2 ธ.ค. 2566) นายชัย วัชรงค์ โฆษกประจําสํานักนายกรัฐมนตรี เผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เชื่อมั่นในศักยภาพของไทย ทั้งด้านโครงสร้างพื้นฐาน ขีดความสามารถในการแข่งขันทุกด้าน จนถึงนโยบายสนับสนุนการลงทุนในไทย และให้ความสําคัญกับการสนับสนุนไทยเป็นศูนย์กลางการผลิตยานยนต์ไฟฟ้าในภูมิภาคตลอดมา
โฆษกประจําสํานักนายกรัฐมนตรีกล่าวว่า นายกรัฐมนตรีได้วางนโยบาย และสนับสนุนการทํางานของหน่วยงานที่เกี่ยวข้องมาโดยตลอด เพื่อสนับสนุน และอํานวยความสะดวกให้แก่บริษัทใหญ่ของโลก โดยเฉพาะอย่างยิ่งผู้ประกอบการผลิตยานยนต์ไฟฟ้า โดยคณะกรรมการการส่งเสริมการลงทุนได้กําหนดการมอบสิทธิประโยชน์เพื่อกระตุ้นดึงดูดความสนใจให้บริษัทต่างชาติร่วมลงทุนสร้างโรงงานผลิตรถยนต์ไฟฟ้าในประเทศไทย โดยล่าสุด ผู้ผลิตรถยนต์ไฟฟ้าจีเอซี ไอออน (GAC AION) ในเครือบริษัท กว่างโจว ออโตโมบิล กรุ๊ป หรือ จีเอซี (Guangzhou Automobile Group หรือ GAC) ได้ตั้งโรงงานในประเทศไทยในพื้นที่โครงการพัฒนาระเบียงเศรษฐกิจพิเศษภาคตะวันออก (EEC) จังหวัดระยอง ด้วยเงินลงทุนจํานวน ราว 2,300 ล้านบาท เพื่อใช้เป็นฐานในการผลิตรถยนต์ไฟฟ้าสําหรับการส่งออกไปยังตลาดในภูมิภาคอาเซียน
โดยในส่วนของการก่อสร้างโรงงานผลิตรถยนต์ไฟฟ้า GAC AION ในไทย จะแบ่งโครงการเป็น 2 เฟส และคาดว่าโครงการเฟสแรกจะแล้วเสร็จสิ้นภายในเดือนกรกฎาคม ปี พ.ศ. 2567 ซึ่งจะสร้างกําลังการผลิตรถยนต์ไฟฟ้าในประเทศไทยจํานวน 50,000 คันต่อปี
“นายกรัฐมนตรีเชื่อมั่นในศักยภาพการผลิตอุตสาหกรรมยานยนต์ไฟฟ้าในไทย และเล็งเห็นว่าไทยมีข้อได้เปรียบหลายด้านในการเป็นผู้นําการผลิตยานยนต์ไฟฟ้าและชิ้นส่วนในภูมิภาค ซึ่งด้วยการกําหนดแนวทางการทํางานที่ผ่านมา และการนําเสนอของนายกรัฐมนตรีทําให้เห็นว่าไทยพร้อม และมีโอกาสที่ดีสําหรับบริษัทรถยนต์ไฟฟ้า ทั้งด้านการผลิตและพัฒนารถยนต์ไฟฟ้า จึงมั่นใจว่าจะมีบริษัทยานยนต์ไฟฟ้าอีกมากที่สนใจลงทุนในประเทศไทย ซึ่งจะส่งผลดีต่อยอดมาถึงเศรษฐกิจ และวิถีชีวิตของประชาชนไทยทุกคน” นายชัย กล่าว
รัฐบาลไทย-ข่าวทำเนียบรัฐบาล-กระทรวงอุตสาหกรรม ร่วมวางพวงมาลาถวายสักการะเนื่องใน “วันดำรงราชานุภาพ” วันสิ้นชนม์ สมเด็จพระเจ้าบรมวงศ์เธอ กรมพระยาดำรงราชานุภาพ 2566
วันเสาร์ที่ 2 ธันวาคม 2566
02/12/2566
กระทรวงอุตสาหกรรม ร่วมวางพวงมาลาถวายสักการะเนื่องใน “วันดํารงราชานุภาพ” วันสิ้นชนม์ สมเด็จพระเจ้าบรมวงศ์เธอ กรมพระยาดํารงราชานุภาพ 2566
กระทรวงอุตสาหกรรม ร่วมวางพวงมาลาถวายสักการะเนื่องใน “วันดํารงราชานุภาพ” วันสิ้นชนม์ สมเด็จพระเจ้าบรมวงศ์เธอ กรมพระยาดํารงราชานุภาพ 2566
วันนี้ (1 ธันวาคม 2566) นายสมชัย เอมบํารุง ผู้อํานวยการกองกฎหมาย สํานักงานปลัดกระทรวงอุตสาหกรรม เป็นผู้แทนของกระทรวงอุตสาหกรรม ร่วมวางพวงมาลาถวายสักการะเนื่องในวันที่ระลึกคล้ายวันสิ้นชนม์ สมเด็จพระเจ้าบรมวงศ์เธอ กรมพระยาดํารงราชานุภาพ 2566 ซึ่งคณะรัฐมนตรีมีมติกําหนดให้วันที่ 1 ธันวาคม ของทุกปีเป็น “วันดํารงราชานุภาพ” เพื่อเป็นการน้อมรําลึกถึงพระองค์ท่านที่ได้ทรงบําเพ็ญประโยชน์ต่อประเทศชาตินานัปการ
รัฐบาลไทย-ข่าวทำเนียบรัฐบาล-รัฐบาลห่วงใยสุขภาพประชาชนโดยเฉพาะเด็ก เตือนโรคไอกรนระบาด ใน 3 จังหวัดชายแดนภาคใต้
วันเสาร์ที่ 2 ธันวาคม 2566
02/12/2566
รัฐบาลห่วงใยสุขภาพประชาชนโดยเฉพาะเด็ก เตือนโรคไอกรนระบาด ใน 3 จังหวัดชายแดนภาคใต้
รัฐบาลห่วงใยสุขภาพประชาชนโดยเฉพาะเด็ก เตือนโรคไอกรนระบาด ใน 3 จังหวัดชายแดนภาคใต้
วันนี้ (2ธ.ค.66) นายคารม พลพรกลาง รองโฆษกประจําสํานักนายกรัฐมนตรีเปิดเผยว่า จากสถานการณ์การแพร่ระบาดของโรคไอกรน ในประเทศไทย มีจํานวนผู้ติดเชื้อโรคไอกรนใน 3 จังหวัดชายแดนใต้ จํานวนมาก มีผู้ป่วยยืนยันมากกว่า 100 ราย ซึ่งผู้ป่วยทุกรายเป็นกลุ่มที่ไม่ได้รับวัคซีนมาก่อน และรายงานข้อมูลยืนยันว่า มีเด็กอายุเพียง 18 วัน เสียชีวิตจากการติดเชื้อไอกรนแล้ว จํานวน 1 ราย
นายคารม กล่าวว่า ไอกรนเป็นโรคที่ติดต่อกันได้ง่ายจากการไอ จาม รดกันโดยตรงผู้สัมผัสโรคที่ไม่มีภูมิคุ้มกันจะติดเชื้อและเกิดโรคเกือบทุกราย โรคนี้พบได้บ่อยในเด็ก ส่วนใหญ่ติดเชื้อมาจากผู้ใหญ่ในครอบครัวซึ่งมีการติดเชื้อแต่ไม่มีอาการ (carrier) หรือมีอาการไม่มาก โรคไอกรนเป็นได้กับทารกตั้งแต่เดือนแรก ทั้งนี้ เนื่องจากภูมิคุ้มกันจากแม่ผ่านมายังลูกไม่ได้หรือได้น้อยมากในเด็กเล็กอาการจะรุนแรงมากและมีอัตราตายสูง ส่วนใหญ่ของผู้ที่มีอาการรุนแรงและเสียชีวิต เป็นเด็กอายุต่ํากว่า 1 ปี และเป็นเด็กที่ไม่เคยได้รับวัคซีนมาก่อน โดยทั่วไปแล้ว โรคนี้เป็นได้ทุกอายุถ้าไม่มีภูมิคุ้มกัน แต่ในวัยหนุ่มสาว หรือผู้ใหญ่อาจไม่มีอาการหรือไม่มีอาการแบบไอกรน ส่วนใหญ่จึงไม่ได้รับการวินิจฉัยว่าเป็นโรคไอกรน
“รัฐบาลห่วงใยปัญหาความปลอดภัยในชีวิต และสุขภาพของประชาชน โดยเฉพาะผลกระทบจากโรคต่อเด็ก แนะนําให้ประชาชนการสวมหน้ากากอนามัยป้องกันโรคไอกรน สิ่งสําคัญที่สุดคือ การฉีดวัคซีน แต่ถ้ามีการติดเชื้อแล้วก็ต้องรักษาตามอาการ เพราะเป็นโรคที่รักษาได้ แต่จะต้องไปพบแพทย์ให้ทันเวลา เพื่อรับการวินิจฉัยโรคอย่างรวดเร็วป้องกันเชื้อลงปอด“ นายคารม ย้ํา
รัฐบาลไทย-ข่าวทำเนียบรัฐบาล-'นลินี ทวีสิน' ย้ำไทยพร้อมเป็นศูนย์กลางการลงทุนพลังงานทดแทน ชูจุดเด่นด้านที่ตั้ง โครงสร้างพื้นฐานและการสนับสนุนจากภาครัฐ
วันเสาร์ที่ 2 ธันวาคม 2566
02/12/2566
'นลินี ทวีสิน' ย้ําไทยพร้อมเป็นศูนย์กลางการลงทุนพลังงานทดแทน ชูจุดเด่นด้านที่ตั้ง โครงสร้างพื้นฐานและการสนับสนุนจากภาครัฐ
'นลินี ทวีสิน' ย้ําไทยพร้อมเป็นศูนย์กลางการลงทุนพลังงานทดแทน ชูจุดเด่นด้านที่ตั้ง โครงสร้างพื้นฐานและการสนับสนุนจากภาครัฐ
วันนี้ (2 ธ.ค.66) นางนลินี ทวีสิน ผู้แทนการค้าไทย เปิดเผยว่า ตนได้รับเชิญให้กล่าวปาฐกถาในงาน Norway-Asia Business Summit 2023 ซึ่งจัดขึ้นโดยรัฐบาลนอร์เวย์และสถานเอกอัครราชทูตนอร์เวย์ในภูมิภาคเอเชีย โดยหัวข้อการประชุมในปีนี้ คือ “Navigating the Green Transition” หรือ การนําทางสู่การเปลี่ยนผ่านสีเขียว ที่ถือว่ามีความเหมาะสมกับสถานการณ์ปัจจุบัน และยังมีความสอดคล้องกับนโยบายสําคัญของรัฐบาลไทย อาทิ เป้าหมายความเป็นกลางทางคาร์บอน ภายในปี 2593 (2050) การปล่อยคาร์บอนเป็นศูนย์ ภายในปี 2608 (2065) ตลอดจนการตั้งเป้าที่จะผลิตยานยนต์ที่ปล่อยมลพิษเป็นศูนย์ อย่างน้อย 30% ของการผลิตทั้งหมด ภายในปี 2573
ผู้แทนการค้าไทย ยังกล่าวอีกว่า รัฐบาลไทยพร้อมเปิดรับการลงทุนด้านพลังงานทดแทน พลังงานสะอาด และการผลิตแบตเตอรี่จากภาคเอกชน โดยเฉพาะการลงทุนจากนอร์เวย์ ซึ่งนับได้ว่าเป็นประเทศที่มีความเชี่ยวชาญในประเด็นเหล่านี้อย่างมาก ในขณะที่ไทยเองก็มีจุดเด่นด้านที่ตั้ง การสนับสนุนจากทางภาครัฐ โดยเฉพาะผ่านทางสํานักงานคณะกรรมการส่งเสริมการลงทุน หรือ BOI และที่สําคัญคือการพัฒนาโครงสร้างพื้นฐานอย่างต่อเนื่อง โดยล่าสุดคือการพัฒนาโครงการแลนด์บริดจ์ ซึ่งจะรองรับการคมนาคมขนส่ง ที่รวดเร็ว ปลอดภัยและมีต้นทุนที่ต่ําลงเมื่อเทียบกับการใช้ช่องแคบมะละกา
สําหรับการจัดงาน Norway-Asia Business Summit 2023 มีผู้แทนจากภาครัฐและภาคเอกชนของทั้งสองประเทศ โดยเฉพาะบริษัทยักษ์ใหญ่ของนอร์เวย์ อาทิ เทเลนอร์ กรุ๊ป (โทรคมนาคม) บริษัท ยารา (บริษัทผลิตปุ๋ยชั้นนํา) และบริษัท โจตัน (บริษัทผลิตสีทาบ้าน) รวมถึงผู้ร่วมงานทั่วไปอีกกว่า 300 คน
รัฐบาลไทย-ข่าวทำเนียบรัฐบาล-พวงเพ็ชร“ เผย ปีใหม่นี้ “วัดมหาธาตุ” เปิดเข้าชมครั้งแรก สมโภช 338 ปี ยิ่งใหญ่ 7 วันเต็ม
วันเสาร์ที่ 2 ธันวาคม 2566
02/12/2566
พวงเพ็ชร“ เผย ปีใหม่นี้ “วัดมหาธาตุ” เปิดเข้าชมครั้งแรก สมโภช 338 ปี ยิ่งใหญ่ 7 วันเต็ม
รัฐมนตรีประจําสํานักนายกรัฐมนตรี พวงเพ็ชร“ เผย ปีใหม่นี้ “วัดมหาธาตุ” เปิดเข้าชมครั้งแรก สมโภช 338 ปี ยิ่งใหญ่ 7 วันเต็ม
วันนี้ (1 ธันวาคม 2566) เวลา 17.00 น. นางพวงเพ็ชร ชุนละเอียด รัฐมนตรีประจําสํานักนายกรัฐมนตรี เป็นประธานฝ่ายฆราวาส นําแถลงข่าว “เปิดม่านงานสมโภช 338 ปี วัดมหาธาตุยุวราชรังสฤษฏิ์ ราชวรมหาวิหาร” โดยมีคณะสงฆ์ ประกอบด้วย พระธรรมวชิรมุนี ประธานคณะกรรมการอํานวยการ พระเมธีวรญาณ คณะกรรมการอํานวยการ พระราชวชิราธิบดี คณะกรรมการอํานวยการและเลขานุการกระทรวงวัฒนธรรม การท่องเที่ยวแห่งประเทศไทย ร่วมแถลง
.
งานสมโภช 338 ปี วัดมหาธาตุยุวราชรังสฤษฏิ์ ราชวรมหาวิหาร จัดขึ้นเพื่อเฉลิมฉลองสมโภชพระอาราม อีกทั้งเป็นการรําลึกถึงบูรพกษัตริย์ทุกพระองค์ ประกอบกับโอกาสปีมหามงคลในปี 2567 ที่พระบาทสมเด็จพระวชิรเกล้าเจ้าอยู่หัว เจริญพระชนมพรรษาครบ 6 รอบหรือ 72 พรรษา การจัดงานครั้งนี้จึงถือเป็นการเทิดพระเกียรติพระองค์ท่าน และเป็นการเปิดโอกาสให้พุทธศาสนิกชน ได้มีส่วนร่วมในการแสดงออกถึงความจงรักภักดีต่อสถาบันชาติ ศาสนา และพระมหากษัตริย์ รวมถึงได้ร่วมสืบสาน รักษา ต่อยอด ศิลปวัฒนธรรมที่งดงามของไทย และร่วมทํานุบํารุงพระพุทธศาสนา
นางพวงเพ็ชร กล่าวว่า การจัดกิจกรรมสมโภช 338 ปี วัดมหาธาตุยุวราชรังสฤษฏิ์ ราชวรมหาวิหาร ครั้งนี้ถือเป็นครั้งยิ่งใหญ่ และเป็นครั้งแรกที่ทางวัดได้เปิดให้ประชาชนและนักท่องเที่ยวได้เดินทางมาชมความสวยงาม ได้สัมผัสถึงความงดงามของเอกลักษณ์ ศิลปะ วัฒนธรรมไทย ซึ่งสอดคล้องกับนโยบายของรัฐบาลในการต่อยอดสู่การเป็นซอฟต์พาวเวอร์เชิงวัฒนธรรม ที่สร้างมูลค่าและก่อให้เกิดรายได้เข้าประเทศ โอกาสนี้ จึงขอเชิญชวนพี่น้องประชาชนชาวไทย มาสัมผัสความงดงามอันทรงคุณค่าของไทย ร่วมสักการะสิ่งศักดิ์สิทธิ์ เพื่อเป็นบุญกุศลแก่ตนเองและครอบครัว ในโอกาสที่ส่งท้ายปีเก่าเข้าสู่ปีใหม่ และเยี่ยมชมกิจกรรมต่างๆ เช่น การแสดง การละเล่น การออกร้านค้า รวมถึงกิจกรรมสวดมนต์เจริญจิตภาวนาข้ามปี ระหว่างวันที่ 27 ธันวาคม 2566 - 2 มกราคม 2567
รัฐบาลไทย-ข่าวทำเนียบรัฐบาล-เร่งช่วยเกษตรกรชายแดนใต้ แก้ปัญหาราคา "ปลากะพงขาว"
วันพุธที่ 20 ธันวาคม 2566
เร่งช่วยเกษตรกรชายแดนใต้ แก้ปัญหาราคา "ปลากะพงขาว"
.....
ศูนย์อํานวยการบริหารจังหวัดชายแดนภาคใต้ (ศอ.บต.) เผยว่าเกษตรกลุ่มเลี้ยงปลากะพงขาวในพื้นที่จังหวัดชายแดนใต้ ได้รับความเดือดร้อนจากปัญหาราคาตกต่ํา และมีปลากะพงขาวตกค้างกว่า 80 ตัน
.
โดยได้วางแนวทางการช่วยเหลือกลุ่มเกษตรกรผู้เลี้ยงปลากะพงขาวในพื้นที่ (เร่งด่วน) ดังนี้
• ห้างสรรพสินค้าแม็คโคร จะเข้าไปรับซื้อปลากะพงขาวหน้ากระชังผ่าน supplier
• เกษตรกรผู้เลี้ยงปลากะพงขาว เป็นผู้ส่งให้กับห้างสรรพสินค้าแม็คโคร สาขาภาคใต้ ประกอบด้วย จ.สงขลา สตูล พัทลุง นครศรีธรรมราช ตรัง และสุราษฎร์ธานี
• กลุ่มเกษตรกรผู้เลี้ยงปลากะพงขาว จะนําปลากะพงขาวไปส่งให้กับ ศูนย์กระจายสินค้าของห้างสรรพสินค้าแม็คโคร ที่อยู่มหาชัย
.
นอกจากนี้ จะประสานให้กรมราชทัณฑ์ พิจารณาให้เรือนจําในพื้นที่ภาคใต้ ช่วยซื้อปลากะพงขาว เพื่อบรรเทาความเดือดร้อนอีกทางเลือกหนึ่ง
#ไทยคู่ฟ้า#สื่อสารรัฐบาลไทย#อาเซียนญี่ปุ่น
-------------------
รัฐบาลไทย-ข่าวทำเนียบรัฐบาล-กรมทางหลวง ก่อสร้างสะพานทางหลวงหมายเลข 4013 จังหวัดนครศรีธรรมราช แล้วเสร็จ เพื่ออำนวยความสะดวกและปลอดภัยให้กับผู้ใช้ทาง
วันพุธที่ 20 ธันวาคม 2566
กรมทางหลวง ก่อสร้างสะพานทางหลวงหมายเลข 4013 จังหวัดนครศรีธรรมราช แล้วเสร็จ เพื่ออํานวยความสะดวกและปลอดภัยให้กับผู้ใช้ทาง
....
กรมทางหลวง (ทล.) กระทรวงคมนาคม โดยศูนย์สร้างและบูรณะสะพานที่ 4 (นครศรีธรรมราช) ดําเนินโครงการก่อสร้างสะพานทางหลวงหมายเลข 4013 ตอน ปากพนัง - หัวไทร อําเภอปากพนัง จังหวัดนครศรีธรรมราช แล้วเสร็จ โครงการฯ เป็นสะพานคอนกรีตอัดแรง ความยาวของสะพาน 400 เมตร จํานวน 2 ช่อง จราจร (ไป - กลับ) รวมช่องจราจรกว้าง 12 เมตร พร้อมทั้งติดตั้งไฟฟ้าแสงสว่าง อุปกรณ์อํานวยความปลอดภัย ทั้งนี้ ทางหลวงหมายเลข 4013 นครศรีธรรมราช - หัวไทร ระยะทาง 68.663 กิโลเมตร เป็นทางหลวงสายหลัก ปัจจุบันสะพานดังกล่าวใช้งานมาประมาณ 30 ปี และอยู่ใกล้ทะเล จึงทําให้โครงสร้างหลักของสะพานเกิดความเสียหาย ซึ่งอาจทําให้ได้รับอันตรายในการใช้เส้นทางสัญจร จึงก่อสร้างสะพานขึ้นใหม่เพื่อทดแทนสะพานเดิมที่ได้รับความเสียหาย รวมทั้งเป็นการอํานวยความสะดวกให้ชาวประมงพื้นบ้านสามารถนําเรือประมงเข้าในพื้นที่หมู่บ้าน และผู้ใช้ทางทั่วไปอีกด้วย
ทั้งนี้ ทล. ขอความร่วมมือผู้ใช้ทางขับขี่ด้วยความระมัดระวังปฏิบัติตามป้ายเตือน ป้ายแนะนํา และคําแนะนําเจ้าหน้าที่อย่างเคร่งครัด หากประชาชนผู้ใช้ทางต้องการสอบถามข้อมูลการเดินทางเพิ่มเติมหรือไม่ได้รับความสะดวกในการเดินทาง สามารถติดต่อได้ที่สายด่วน ทล. โทร. 1586 (โทรฟรีตลอด 24 ชั่วโมง)
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างถนนสาย สข.1035 จังหวัดสงขลา เสร็จสมบูรณ์
วันพุธที่ 20 ธันวาคม 2566
กรมทางหลวงชนบท ก่อสร้างถนนสาย สข.1035 จังหวัดสงขลา เสร็จสมบูรณ์
....
กรมทางหลวงชนบท กระทรวงคมนาคม โดยแขวงทางหลวงชนบทสงขลา ดําเนินโครงการก่อสร้างถนนสาย สข.1035 แยก ทล.4 - ทล.4287 อําเภอรัตภูมิ จังหวัดสงขลา เสร็จสมบูรณ์ ก่อสร้างเป็นถนนแอสฟัลท์ติกคอนกรีต ขนาด 2 ช่องจราจร ผิวจราจรกว้าง 7 - 12 เมตร ไหล่ทางข้างละ 2.5 เมตร พร้อมติดตั้งไฟฟ้าแสงสว่าง สิ่งอํานวยความสะดวกและเครื่องหมายจราจร ตั้งแต่ช่วง กม. ที่ 1+950 - 3+425 ระยะทาง 1.8 กิโลเมตร ทั้งนี้ เพื่อช่วยบรรเทาความเดือดร้อนให้ประชาชนในพื้นที่ได้สัญจรไป - มา ได้อย่างสะดวกปลอดภัย และสนับสนุนการขนส่งพืชผลทางการเกษตรได้สะดวกรวดเร็วปลอดภัย พร้อมรองรับการขนส่งเชื่อมโยงระบบ Logistic ที่กําลังขยายตัวเข้าในเขตภูมิภาคของจังหวัดได้ดียิ่งขึ้น
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ เสียใจอย่างสุดซึ้งกรณีเหตุการณ์แผ่นดินไหวบริเวณมณฑลกานซู่และพื้นที่ใกล้เคียงของจีน
วันอังคารที่ 19 ธันวาคม 2566
19/12/2566
​โฆษกรัฐบาลเผย นายกฯ เสียใจอย่างสุดซึ้งกรณีเหตุการณ์แผ่นดินไหวบริเวณมณฑลกานซู่และพื้นที่ใกล้เคียงของจีน
​โฆษกรัฐบาลเผย นายกฯ เสียใจอย่างสุดซึ้งกรณีเหตุการณ์แผ่นดินไหวบริเวณมณฑลกานซู่และพื้นที่ใกล้เคียงของจีน
วันนี้ (19 ธันวาคม 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง กล่าวในนามของรัฐบาลไทยและประชาชนชาวไทย ขอแสดงความเสียใจอย่างสุดซึ้งต่อครอบครัวของผู้ได้รับผลกระทบจากเหตุแผ่นดินไหวในพื้นที่ทางตะวันตกเฉียงเหนือของจีนในครั้งนี้ พร้อมขอให้ผู้ได้รับบาดเจ็บฟื้นตัวโดยเร็ว และขอให้ทางการจีนประสบผลสําเร็จในการช่วยเหลือและฟื้นฟูอย่างรวดเร็ว ทั้งนี้ ประเทศไทยพร้อมให้การสนับสนุนเพื่อนชาวจีนของเราในยามยากลําบากนี้
โดยโฆษกประจําสํานักนายกรัฐมนตรีเผยแพร่ข้อความจาก X ของนายกรัฐมนตรี ดังนี้
https://x.com/thavisin/status/1737076666835603563?s=53&t=pmJGrAin3-VCEHiTvxOmeA
ทั้งนี้ ศูนย์เครือข่ายแผ่นดินไหวของจีน (CENC) รายงานว่า เมื่อเวลา 23.59 น. ของวันที่ 18 ธ.ค. ตามเวลาท้องถิ่น (เวลา 22.59 น. ตามเวลาประเทศไทย) เกิดเหตุแผ่นดินไหวขนาดความรุนแรง 6.2 ที่มณฑลกานซู่ ทางตะวันตกเฉียงเหนือของจีน และมีจุดศูนย์กลางที่ระดับความลึก 10 กิโลเมตร โดยเมืองจี้ซีซานอยู่ห่างจากมณฑลชิงไห่เพียง 5 กิโลเมตร โดยคณะกรรมการป้องกันภัยพิบัติแห่งชาติของจีน และกระทรวงฝ่ายจัดการสถานการณ์ฉุกเฉินของจีน ได้ยกระดับการให้ความช่วยเหลือด้านภัยพิบัติฉุกเฉินสู่ระดับ 4 ซึ่งประธานาธิบดีสี จิ้นผิง ของจีนเรียกร้องให้ทีมกู้ภัย เร่งช่วยเหลือประชาชนที่ได้รับผลกระทบอย่างเต็มความสามารถ เพื่อลดความสูญเสียทั้งชีวิต และทรัพย์สินของประชาชน
ทั้งนี้ จากเหตุการณ์ดังกล่าวส่งผลให้มีผู้เสียชีวิตอย่างน้อย 110 คน ผู้ได้รับบาดเจ็บอีกมากกว่า 200 คน อาคารบ้านเรือนเสียหายจํานวนมาก ส่งผลให้ไฟฟ้าและน้ําประปาไม่สามารถใช้งานได้ในบางส่วนของภูมิภาค
รัฐบาลไทย-ข่าวทำเนียบรัฐบาล-'นลินี ทวีสิน' เปิดตลาดใหม่ ขยายโอกาสการค้าการลงทุน พบทูตอาเซอร์ไบจาน เล็งเจาะธุรกิจ Non-Oil ชวนผู้ประกอบการเข้าร่วมงานแสดงสินค้าไทย
วันพุธที่ 20 ธันวาคม 2566
20/12/2566
'นลินี ทวีสิน' เปิดตลาดใหม่ ขยายโอกาสการค้าการลงทุน พบทูตอาเซอร์ไบจาน เล็งเจาะธุรกิจ Non-Oil ชวนผู้ประกอบการเข้าร่วมงานแสดงสินค้าไทย
'นลินี ทวีสิน' เปิดตลาดใหม่ ขยายโอกาสการค้าการลงทุน พบทูตอาเซอร์ไบจาน เล็งเจาะธุรกิจ
Non-Oil ชวนผู้ประกอบการเข้าร่วมงานแสดงสินค้าไทย
วันนี้ (20 ธ.ค. 66) นางนลินี ทวีสิน ผู้แทนการค้าไทย เปิดเผยภายหลังการหารือกับ นายอีร์ฟัน ชากีร์ โอกลูดาวูดอฟ เอกอัครราชทูตสาธารณรัฐอาเซอร์ไบจานประจําประเทศไทย ถิ่นพํานัก ณ กรุงกัวลาลัมเปอร์ว่า ทั้งสองฝ่ายต่างยินดีที่มีความสัมพันธ์ทางการค้าที่แน่นแฟ้น โดยตนและท่านทูตต่างเห็นพ้องว่าทั้งสองประเทศยังมีโอกาสในการพัฒนาความร่วมมือในด้านการค้าและการลงทุนอีกมาก โดยเฉพาะจากการที่ปัจจุบันอาเซอร์ไบจานอยู่ระหว่างการพัฒนาอุตสาหกรรมอื่นที่นอกเหนือจากน้ํามัน (Non-oil sector) จึงเห็นว่าเป็นโอกาสอย่างมากที่ผู้ประกอบการไทยจะไปลงทุนในกลุ่มธุรกิจพลังงานทดแทน อุตสาหกรรมแปรรูปอาหาร และการพัฒนาโครงสร้างพื้นฐาน นอกจากนี้ ผู้ประกอบการไทยยังสามารถใช้ประโยชน์จากเขตเศรษฐกิจเสรีอาลาต (Alat Free Economic Zone - AFEZ) ซึ่งตั้งอยู่ติดกับท่าเรือพาณิชย์นานาชาติบากู เพื่อส่งออกสินค้าไปยังตลาดยุโรปและเอเชียกลาง ตนจึงเชื่อว่าอาเซอร์ไบจานมีศักยภาพมากในการเป็นประตูสู่ภูมิภาคคอเคซัส
นางนลินีฯ เสริมว่า ตนและท่านทูตยังเห็นความสําคัญของการจัดการประชุม/หารือระหว่างภาคธุรกิจ
สองประเทศ เพื่อแลกเปลี่ยนข้อมูลด้านการลงทุนที่จําเป็นระหว่างกัน นอกจากนี้ ตนยังได้เชิญผู้ประกอบการชาวอาเซอร์ไบจานเข้าร่วมงานนิทรรศการนานาชาติที่จัดขึ้นที่ไทย อาทิ Thaifex, Bangkok Gems & Jewelry Fair รวมถึงงานแสดงเทคโนโลยี อาวุธยุทโธปกรณ์ และระบบรักษาความปลอดภัย (Defense & Security) ในโอกาสนี้ ท่านทูตได้เชิญตนเดินทางไปเยือนอาเซอร์ไบจานเพื่อไปเยี่ยมชม Free Economic Zone รวมถึงหารือกับเจ้าหน้าที่ระดับสูง เพื่อขับเคลื่อนความสัมพันธ์ทางการค้าและการลงทุนระหว่างสองประเทศต่อไป
ตนและท่านทูตยังได้หารือถึงแนวทางการส่งเสริมการท่องเที่ยว ซึ่งไทยเป็นจุดหมายปลายทางที่ยอด
นิยมของนักท่องเที่ยวชาวอาเซอร์ไบจาน อย่างไรก็ตาม หากสามารถมีไฟลท์บินตรงที่เชื่อมระหว่างกรุงเทพและกรุงบากู ประเทศอาเซอร์ไบจาน โดยสายการบินอาเซอร์ไบจานพร้อมพิจารณาบินในเส้นทางนี้ ประกอบกับเปิดให้มีการยื่นคําร้องขอวีซ่าผ่านช่องทางออนไลน์ หรือ e-Visa ได้ ก็เชื่อว่าจะทําให้นักท่องเที่ยวชาวอาเซอร์ไบจานเดินทางเข้ามาท่องเที่ยวในไทยเพิ่มขึ้นอีกมาก โดยเกี่ยวกับเรื่องดังกล่าวหน่วยงานที่เกี่ยวข้องจะรับไปพิจารณา นางนลินีฯ กล่าวทิ้งท้าย
รัฐบาลไทย-ข่าวทำเนียบรัฐบาล-ดีอี ให้การต้อนรับคณะผู้แทน USTDA หารือแนวทางความร่วมมือในอนาคต
วันพุธที่ 20 ธันวาคม 2566
ดีอี ให้การต้อนรับคณะผู้แทน USTDA หารือแนวทางความร่วมมือในอนาคต
ดีอี ให้การต้อนรับคณะผู้แทน USTDA หารือแนวทางความร่วมมือในอนาคต
วันนี้ (20 ธันวาคม 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) ให้การต้อนรับคณะผู้แทนจาก หน่วยงานการค้าและการพัฒนาของสหรัฐอเมริกา (U.S. Trade and Development Agency : USTDA) นําโดย Mr. Kevin Toohers ตําแหน่ง Regional Manager, Southeast Asia and the Pacific ในโอกาสเข้าพบ เพื่อนําเสนอและหารือถึงแนวทางความร่วมมือร่วมกันในอนาคต โดยมีนายณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม พร้อมด้วยผู้แทนสํานักงานปลัดกระทรวงฯ สํานักงานส่งเสริมเศรษฐกิจดิจิทัล และบริษัท โทรคมนาคมแห่งชาติ จํากัด (มหาชน) เข้าร่วม ณ ห้องประชุม 801 ชั้น 8 กระทรวงดิจิทัลเพื่อเศรษฐกิจและสังคม
_____________________________
รัฐบาลไทย-ข่าวทำเนียบรัฐบาล-กรมเจ้าท่า “แถลงข่าวร่วมกับกระทรวงการท่องเที่ยวและกีฬา สร้างความเชื่อมั่นด้านความปลอดภัยในการท่องเที่ยวไทย”
วันพุธที่ 20 ธันวาคม 2566
กรมเจ้าท่า “แถลงข่าวร่วมกับกระทรวงการท่องเที่ยวและกีฬา สร้างความเชื่อมั่นด้านความปลอดภัยในการท่องเที่ยวไทย”
...
วันที่ 20 ธันวาคม 2566 นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย และนายนายพิทักษ์ วัฒนพงศ์พิศาล ผู้อํานวยการสํานักความปลอดภัยและสิ่งแวดล้อมทางน้ํา เข้าร่วมแถลงข่าวการสร้างความเชื่อมั่นด้านความปลอดภัยในการท่องเที่ยวไทย ณ ห้องประชุม 1 กระทรวงการท่องเที่ยวและกีฬา โดยมี นางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา เป็นประธานฯในการแถลงข่าวร่วมกับหน่วยงานต่างๆ อาทิ ตํารวจท่องเที่ยว กรมการท่องเที่ยว กระทรวงสาธารณสุข ท่าอากาศยานไทย ศรชล. สํานักงานตํารวจแห่งชาติ กรมการขนส่งทางบก ฯลฯ
โดยกระทรวงการท่องเที่ยวและกีฬา เปิดเผยว่า มีการจัดตั้งศูนย์ช่วยเหลือนักท่องเที่ยวครอบคลุมทุกจังหวัด ให้การช่วยเหลือนักท่องเที่ยว ประสานงานกับหน่วยงานภาครัฐ ภาคเอกชน สถานทูตและสถานกงศุลต่างประเทศ ในการให้ความช่วยเหลือนักท่องเที่ยวชาวต่างชาติ ในระยะสั้นและระยะยาว
ทั้งนี้ กรมเจ้าท่า กระทรวงคมนาคม ในฐานะหน่วยงานที่กํากับดูแล สร้างความเชื่อมั่นด้านความปลอดภัยและการท่องเที่ยวทางน้ํา ที่กําลังได้รับความนิยมจากนักท่องเที่ยวทั้งชาวไทยและต่างชาติ ได้มีมาตรการความปลอดภัยรองรับการท่องเที่ยวทางน้ํา กํากับดูแลคุมเข้ม ด้านเรือ คนประจําเรือ ท่าเทียบเรือแบบ smart pier (ท่าเรืออัจฉริยะ) เน้นย้ําการประชาสัมพันธ์การสวมใส่เสื้อชูชีพก่อนการลงเรือ ออกประกาศแจ้งเตือนผู้ประกอบการเรือทั่วประเทศ มีระบบควบคุมการจราจรทางน้ํา (VTS) ติดตามเรือนอกชายฝั่ง เป็นมาตรการสร้างความเชื่อมั่นและความปลอดภัยในการท่องเที่ยวทางน้ําของประเทศไทย และหากท่านใดพบเห็นเหตุการณ์ความไม่ปลอดภัยทางน้ํา แจ้งสายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-​“นฤมล” ผู้แทนการค้าไทย มั่นใจยางพาราของไทย ไม่ติดปัญหา กฎหมาย EUDR ของสหภาพยุโรป เดินหน้าผลักดัน ขับเคลื่อน สนับสนุนส่งเสริม ให้ประเทศไทยเป็นศูนย์กลางตลาดยางพารา
วันพุธที่ 20 ธันวาคม 2566
20/12/2566
​“นฤมล” ผู้แทนการค้าไทย มั่นใจยางพาราของไทย ไม่ติดปัญหา กฎหมาย EUDR ของสหภาพยุโรป เดินหน้าผลักดัน ขับเคลื่อน สนับสนุนส่งเสริม ให้ประเทศไทยเป็นศูนย์กลางตลาดยางพารา
​“นฤมล” ผู้แทนการค้าไทย มั่นใจยางพาราของไทย ไม่ติดปัญหา กฎหมาย EUDR ของสหภาพยุโรป เดินหน้าผลักดัน ขับเคลื่อน สนับสนุนส่งเสริม ให้ประเทศไทยเป็นศูนย์กลางตลาดยางพารา
วันนี้ (20 ธ.ค. 66) ศาสตราจารย์ นฤมล ภิญโญสินวัฒน์ ผู้แทนการค้าไทย เป็นประธานประชุมโครงการยางล้อ เตรียมความพร้อมการประกาศใช้กฎหมาย EU Deforestation-free Products Regulation (EUDR) ของ “สหภาพยุโรป” ร่วมกับนายเสกสรร ไตรอุโฆษ ประธาน SNPT นายกรกฎ กิตติพล เลขาสมาคมยางพาราไทย และนายณกรณ์ ตรรกวิรพัท ผู้ว่าการยางแห่งประเทศไทยเข้าร่วมประชุม
ผู้แทนการค้า กล่าวว่า ตามที่ "สหภาพยุโรป" เตรียมใช้กฎหมาย EU Deforestation-free Products Regulation (EUDR) ซึ่งมีสาระสําคัญอยู่ที่สินค้าที่ปลอดจากการตัดไม้ทําลายป่า การนําเข้ายางและผลิต ภัณฑ์จากยางจะต้องมาจากสวนยางที่มีเอกสารสิทธิ์ถูกต้องตามกฎหมาย ไม่อยู่ในพื้นที่ต้นน้ํา พื้นที่อนุรักษ์ และ พื้นที่ป่า รวมถึงการจัดการสวนยางพารา ที่ต้องเป็นมิตรกับสิ่งแวดล้อมและไม่ส่งผลกระทบต่อสังคม ถือเป็นโอกาสที่ดีในการที่จะช่วยเพิ่มขีดความสามารถในการแข่งขันทางการค้าระดับโลก และเชื่อมั่นว่าจะไม่มีผลกระทบต่อประเทศไทย ซึ่งปัจจุบันมีเกษตรกรชาวสวนยาง ขึ้นทะเบียนกับการยางแห่งประเทศไทย (กยท.) แล้ว กว่า 90% สามารถระบุที่ตั้งของสวนยางได้ พร้อมรองรับตามกฎ EUDR โดย กยท. ได้ดําเนินการควบคู่กับการพัฒนาระบบการจัดการสวนยางอย่างถูกต้องตามมาตรฐานสากล เพิ่มโอกาสส่งออกยางไทยในตลาดโลก
ผู้แทนการค้า กล่าวย้ําว่า นายเศรษฐา ทวีสิน นายกรัฐมนตรี และรัฐบาลให้ความสําคัญต่อเรื่องดังกล่าว กําชับให้หน่วยงานที่เกี่ยวข้องติดตามมาตรการ EUDR มาอย่างต่อเนื่อง โดยหน่วยงานภาครัฐที่เกี่ยวข้อง ไม่ว่าจะเป็นกระทรวงการต่างประเทศ กระทรวงพาณิชย์ และการยางแห่งประเทศไทย (กยท.) ได้ร่วมหารือกับหน่วยงานของสหภาพยุโรปในการผลักดันมาตรการต่าง ๆ เพื่อให้ยางพาราและผลิตภัณฑ์ยางของไทยสามารถส่งออกได้ตามมาตรฐาน สร้างรายได้ และเพิ่มราคาให้กับชาวสวนยางของไทย
“การขับเคลื่อนการทํางานให้เกิดประสิทธิภาพ จําเป็นต้องอาศัยความร่วมมือจากทุกภาคส่วน ทั้งภาครัฐ เอกชน เกษตรกร และสถาบันเกษตรกรชาวสวนยาง เพื่อแลกเปลี่ยนข้อมูล หารือและสร้างแนวทางขับเคลื่อนไปด้วยกัน โดยเฉพาะแนวทางบริหารจัดการพื้นที่ปลูกยาง รวมถึงการตลาด เพื่อประโยชน์ต่อชาวสวนยาง รัฐบาลพร้อมให้การสนับสนุน โดยจะนําปัญหา และข้อเสนอแนะไปดําเนินการ รวมถึงการจัดตั้งคณะกรรมการเพื่อขับเคลื่อนการทํางานให้เกิดผลเป็นรูปธรรม รองรับการประกาศใช้กฎหมาย EU Deforestation-free Products Regulation (EUDR) ของ “สหภาพยุโรป” ตั้งเป้าให้ไทยเป็นศูนย์กลางตลาดยางพารา ผลักดันการส่งออกยางพาราปีละ 2.5 – 3 ล้านตัน” ผู้แทนการค้า กล่าว
รัฐบาลไทย-ข่าวทำเนียบรัฐบาล-กระทรวงกลาโหม ขอส่งความสุข ความรัก ความปรารถนาดี แก่พี่น้องชาวไทยทุกคน ๒๕๖๗
วันพุธที่ 20 ธันวาคม 2566
กระทรวงกลาโหม ขอส่งความสุข ความรัก ความปรารถนาดี แก่พี่น้องชาวไทยทุกคน ๒๕๖๗
...
รัฐบาลไทย-ข่าวทำเนียบรัฐบาล-พม. เตือนภัยอย่าหลงเชื่อ มิจฉาชีพส่ง SMS แอบอ้าง พม.รับสมัครทำงานออนไลน์
วันพุธที่ 20 ธันวาคม 2566
พม. เตือนภัยอย่าหลงเชื่อ มิจฉาชีพส่ง SMS แอบอ้าง พม.รับสมัครทํางานออนไลน์
พม. เตือนภัยอย่าหลงเชื่อ มิจฉาชีพส่ง SMS แอบอ้าง พม.รับสมัครทํางานออนไลน์
วันนี้ (20 ธ.ค. 66) เวลา 16.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ตามที่มีการเผยแพร่ข้อความ SMS ทางโทรศัพท์มือถือระบุว่า กระทรวงการพัฒนาสังคมและความมั่นคงของมนุษย์เปิดรับสมัครพนักงานพัฒนาสังคมทํางานออนไลน์ผ่านโทรศัพท์มือถือ สมัครได้ที่ ... นั้น ไม่เป็นความจริง ซึ่งเป็นการแอบอ้างของมิจฉาชีพ ทั้งนี้ ขอเตือนภัยประชาชนทุกคนอย่าหลงเชื่อ และอย่ากดรับข้อความดังกล่าวอย่างเด็ดขาด อย่างไรก็ตามหากประชาชนมีข้อสงสัยหรือประสบปัญหาทางสังคมและต้องการความช่วยเหลือ สามารถติดต่อได้ที่ ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส#เตือนภัย #มิจฉาชีพ #หลอกสมัครงาน
รัฐบาลไทย-ข่าวทำเนียบรัฐบาล-มีผลแล้ว ! ห้ามออกใบอนุญาตพกปืน นาน 1 ปี เริ่ม 20 ธ.ค.66
วันพุธที่ 20 ธันวาคม 2566
มีผลแล้ว ! ห้ามออกใบอนุญาตพกปืน นาน 1 ปี เริ่ม 20 ธ.ค.66
.....
มีผลแล้ว ! ห้ามออกใบอนุญาตพกปืน นาน 1 ปี เริ่ม 20 ธ.ค.66
.
ราชกิจจานุเบกษา เผยแพร่ คําสั่งสํานักนายกรัฐมนตรีและกระทรวงมหาดไทย เรื่อง “ห้ามการออกใบอนุญาตให้มีอาวุธปืนติดตัว” หรือ แบบ ป.12 เป็นระยะเวลา 1 ปี มีผลตั้งแต่ 20 ธันวาคม 2566 ถึง 19 ธันวาคม 2567 เว้นแต่กรณีจําเป็นเพื่อประโยชน์แก่ทางราชการ
.
เนื่องจากปัจจุบัน มีการนําอาวุธปืนติดตัวไปในที่สาธารณะและก่อเหตุร้าย ทําให้เกิดอันตรายกระทบต่อความปลอดภัยของสังคม จึงได้ออกคําสั่งห้ามออกใบอนุญาตให้มีอาวุธปืนติดตัวเป็นการชั่วคราว เพื่อความปลอดภัยสาธารณะ โดยคําสั่งนี้ไม่มีผลกับเจ้าหน้าที่ที่อยู่ระหว่างปฏิบัติหน้าที่ช่วยเหลือราชการและมีเหตุจําเป็นต้องมีและใช้อาวุธปืนตามกฎหมาย
.
ทั้งนี้ ที่ผ่านมาได้มีการออกมาตรการ เช่น งดออกใบอนุญาตให้ร้านค้าสั่งหรือนําเข้าอาวุธปืนและเครื่องกระสุน (แบบ ป.2) ตรวจสอบคุณสมบัติผู้ที่จะขอรับใบอนุญาตซื้อปืน (แบบ ป.3) อย่างเข้มงวด และอยู่ระหว่างเสนอร่างแก้ไข พ.ร.บ.อาวุธปืนฯ เพื่อให้มีการขึ้นทะเบียนและส่งมอบอาวุธปืนที่ผิดกฎหมาย รวมถึงจัดเก็บอัตลักษณ์อาวุธปืน ด้วย เพื่อควบคุมไม่ให้มีการใช้อาวุธปืนในการก่อเหตุกระทบความสงบสุขของประชาชน
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ทส. จับมือ กทม. ลุยแก้ปัญหาลิงแสม มุ่งบรรเทาความเดือนร้อนประชาชนพื้นที่เร่งด่วน พร้อมวางแผนจัดการในระยะยาวอย่างยั่งยืน
วันพุธที่ 20 ธันวาคม 2566
ทส. จับมือ กทม. ลุยแก้ปัญหาลิงแสม มุ่งบรรเทาความเดือนร้อนประชาชนพื้นที่เร่งด่วน พร้อมวางแผนจัดการในระยะยาวอย่างยั่งยืน
ทส. จับมือ กทม. ลุยแก้ปัญหาลิงแสม มุ่งบรรเทาความเดือนร้อนประชาชนพื้นที่เร่งด่วน พร้อมวางแผนจัดการในระยะยาวอย่างยั่งยืน
ทส. จับมือ กทม. ลุยแก้ปัญหาลิงแสม มุ่งบรรเทาความเดือนร้อนประชาชนพื้นที่เร่งด่วน พร้อมวางแผนจัดการในระยะยาวอย่างยั่งยืน
วันที่ 20 ธันวาคม 2566 เวลา 09.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เป็นประธานการประชุมหารือแนวทางการแก้ไขปัญหาลิงแสมในพื้นที่เขตบางขุนเทียน กรุงเทพมหานคร ร่วมกับ รศ.ทวิดา กมลเวชช รองผู้ว่าราชการกรุงเทพมหานคร และคณะ ถึงกรณีที่ประชาชนได้รับความเดือดร้อนจากลิงแสมที่ออกมาหากินและสร้างความเสียหายในย่านชุมชน โดยเฉพาะในพื้นที่บริเวณอนุสาวรีย์คุณกะลา ซอยเทียนทะเล 22 บริเวณโครงการบ้านเอื้ออาทรแสมดํา ซอยแสมดํา 17 และบริเวณบางกระดี่ หมู่ 8 โดยมี นายอรรถพล เจริญชันษา อธิบดีกรมอุทยานแห่งชาติ สัตว์ป่า และพันธุ์พืช พร้อมด้วยเจ้าหน้าที่ และสัตวแพทย์ เข้าร่วมประชุม ณ ห้องประชุม ชั้น 17 กระทรวงทรัพยากรธรรมชาติและสิ่งแวดล้อม
นายจตุพร ได้กล่าวว่า ปัญหาความเดือดร้อนของพี่น้องประชาชนที่ได้รับผลกระทบจากลิงแสมซึ่งเป็นสัตว์ป่าคุ้มครองที่มีจํานวนประชากรเพิ่มขึ้นอย่างมากในหลายพื้นที่ กระทรวงฯ โดยกรมอุทยานแห่งชาติฯ ได้เร่งดําเนินการร่วมกับพื้นที่ในการแก้ไขปัญหามาอย่างต่อเนื่อง สําหรับในพื้นที่เขตบางขุนเทียน กรุงเทพฯ กรมอุทยานฯ ได้เคยเข้าดักจับและทําหมันลิงไปบ้างแล้วตั้งแต่ปี 2565 และมีแผนที่จะลงพื้นที่ทําหมันลิงอีกครั้งในปี 2567 โดยในเบื้องต้นอยากให้เป็นโครงการร่วมระหว่างกรมอุทยานแห่งชาติฯ กับกรุงเทพฯ เพื่อให้เกิดการถ่ายทอดองค์ความรู้ในการทําหมันลิงให้กับสัตวแพทย์ของกรุงเทพฯ ให้สามารถดําเนินการได้เองต่อไปในอนาคต ส่วนการแก้ไขปัญหาในระยะยาว อาจต้องมีการจัดทํา Zoning ที่มีการปรับภูมิทัศน์ให้เหมาะสมเป็นที่อยู่อาศัยของลิง มีอาหารที่เพียงพอ และมีการบริหารจัดการดูแลพื้นที่ที่ดี เพื่อเป็นการจํากัดพื้นที่ของลิงที่อยู่อาศัยในพื้นที่ต่อไป ซึ่งอาจพัฒนาไปสู่การเป็นแหล่งท่องเที่ยวเชิงอนุรักษ์ของพื้นที่บางขุนเทียนได้ต่อไปในอนาคต ทั้งนี้ ทางกรุงเทพฯ อาจต้องลงพื้นที่ทําความเข้าใจกับชาวบ้านทั้งที่ได้รับความเดือนร้อนและชาวบ้านที่ต้องการอนุรักษ์ลิงไว้ในพื้นที่เพื่อความสมดุลของระบบนิเวศ เพื่อรับฟังความคิดเห็นของประชาชนต่อแนวทางการแก้ไขปัญหาในระยะยาว ซึ่งทางกระทรวงฯ โดยกรมอุทยานแห่งชาติฯ ยินดีให้ความช่วยเหลือและเป็นที่ปรึกษาในการดําเนินการต่อไป โดยในระยะเร่งด่วนนี้ ได้มอบหมายให้กรมอุทยานแห่งชาติฯ เร่งลงพื้นที่ร่วมกับกรุงเทพฯ เพื่อสํารวจสถานการณ์ในพื้นที่ที่มีปัญหาวิกฤต อย่างเช่นบริเวณซอยเทียนทะเล 22 เพื่อสํารวจพฤติกรรมของลิงและสถานการณ์ปัญหาที่เกิดขึ้น รวมถึงจํานวนประชากรลิงที่เหมาะสมที่จะอยู่อาศัยในพื้นที่ได้ และนํามาวางแนวทางการแก้ไขปัญหาในระยะเร่งด่วนต่อไป
รัฐบาลไทย-ข่าวทำเนียบรัฐบาล-สธ. พร้อมสร้างความเชื่อมั่นด้านความปลอดภัยแก่นักท่องเที่ยว ทั้งการดูแลรักษา ส่งต่อ ความปลอดภัยด้านอาหาร และมาตรฐานสถานบริการเพื่อสุขภาพ
วันพุธที่ 20 ธันวาคม 2566
สธ. พร้อมสร้างความเชื่อมั่นด้านความปลอดภัยแก่นักท่องเที่ยว ทั้งการดูแลรักษา ส่งต่อ ความปลอดภัยด้านอาหาร และมาตรฐานสถานบริการเพื่อสุขภาพ
คาดการณ์ปี 2567 จะมีนักท่องเที่ยวเดินทางเข้าไทยประมาณ 35 ล้านคน รองปลัดกระทรวงสาธารณสุขย้ําความพร้อมในการสร้างความเชื่อมั่นด้านความปลอดภัย ทั้งการดูแลรักษาโดยเครือข่ายโรงพยาบาลทุกระดับมีทีม Sky Doctor รับส่งต่อนักท่องเที่ยวที่เจ็บป่วยในพื้นที่ห่างไกล
คาดการณ์ปี 2567 จะมีนักท่องเที่ยวเดินทางเข้าไทยประมาณ 35 ล้านคน รองปลัดกระทรวงสาธารณสุขย้ําความพร้อมในการสร้างความเชื่อมั่นด้านความปลอดภัย ทั้งการดูแลรักษาโดยเครือข่ายโรงพยาบาลทุกระดับมีทีม Sky Doctor รับส่งต่อนักท่องเที่ยวที่เจ็บป่วยในพื้นที่ห่างไกล พื้นที่เกาะ พร้อมดูแลมาตรฐานด้านอาหารปลอดภัยและสถานประกอบการเพื่อสุขภาพ
วันนี้ (20 ธันวาคม 2566) นายแพทย์สุรโชค ต่างวิวัฒน์ รักษาราชการแทนรองปลัดกระทรวงสาธารณสุข กล่าวภายหลังการแถลงข่าวร่วมกับ 12 หน่วยงาน เพื่อสร้างความเชื่อมั่นด้านความปลอดภัยแก่นักท่องเที่ยวที่เดินทางเข้าประเทศไทย ช่วงเทศกาลส่งท้ายปีเก่าต้อนรับปีใหม่ 2567 ว่า คาดการณ์ว่าในปี 2567 จะมีนักท่องเที่ยวเดินทางเข้าประเทศไทยประมาณ 35 ล้านคน ซึ่งรัฐบาลได้ให้ความสําคัญกับการท่องเที่ยวเพื่อช่วยขับเคลื่อนภาคเศรษฐกิจของประเทศ จึงมีข้อสั่งการเรื่องการสร้างความปลอดภัยและช่วยเหลือเยียวยาเมื่อเกิดเหตุฉุกเฉินขึ้น โดยมีคณะทํางาน 4 กลุ่ม ได้แก่ 1.กลุ่มอํานวยความสะดวก 2.กลุ่มการป้องกันและรักษาความปลอดภัย 3.กลุ่มช่วยเหลือเยียวยา และ 4.กลุ่มสื่อสารประชาสัมพันธ์ โดยมีกระทรวงการท่องเที่ยวและกีฬา เป็นแกนหลักในการบูรณาการความร่วมมือกับทุกภาคส่วนที่เกี่ยวข้อง อาทิ กองบัญชาการตํารวจท่องเที่ยว, การท่องเที่ยวแห่งประเทศไทย,บริษัท ท่าอากาศยานไทย จํากัด (มหาชน), สํานักงานตรวจคนเข้าเมือง, กรมการขนส่งทางบก, กรมเจ้าท่า,ศูนย์อํานวยการรักษาผลประโยชน์ของชาติทางทะเล, กรมการปกครอง, สํานักงานตํารวจแห่งชาติ รวมทั้งกระทรวงสาธารณสุข
นายแพทย์สุรโชคกล่าวต่อว่า ในส่วนของกระทรวงสาธารณสุข ได้เตรียมความพร้อมในการดูแลนักท่องเที่ยวเมื่อเจ็บป่วยหรือเกิดอุบัติเหตุระหว่างการท่องเที่ยว โดยมีนโยบาย “นักท่องเที่ยวปลอดภัย” ซึ่งเป็น 1 ใน 13 Quick Win ที่เร่งรัดดําเนินการให้เห็นผลเป็นรูปธรรมใน 100 วัน ในประเด็นต่างๆ อาทิ การสร้างพื้นที่ท่องเที่ยวปลอดโรคพิษสุนัขบ้า การฉีดวัคซีนไข้หวัดใหญ่ให้กับผู้ให้บริการด้านการท่องเที่ยวในพื้นที่ การพัฒนาอาสาฉุกเฉินทางทะเล/อาสาฉุกเฉินชุมชน การเฝ้าระวังคัดกรองโรคในผู้เดินทางระหว่างประเทศ เป็นต้น สําหรับด้านการดูแลรักษาพยาบาล กระทรวงสาธารณสุขมีหน่วยบริการตั้งแต่ระดับปฐมภูมิในตําบล มีโรงพยาบาลชุมชนในทุกอําเภอ และมีโรงพยาบาลศูนย์/โรงพยาบาลทั่วไปที่มีศักยภาพสูงกระจายในทุกเขตสุขภาพรวมกว่า 40 แห่ง ประสานการทํางานเป็นเครือข่ายทั้งภาครัฐ เอกชน ในการรับส่งต่อผู้ป่วย รวมถึงมีทีม Sky Doctor รองรับการขนส่งนักท่องเที่ยวที่เจ็บป่วยในพื้นที่ห่างไกล พื้นที่เกาะด้วย
“กระทรวงสาธารณสุข ยังให้ความสําคัญกับเรื่องอาหารปลอดภัย โดยเฉพาะในแหล่งท่องเที่ยว โดยดูแลมาตรฐานอาหารปลอดภัยทั้งร้านอาหารและบาทวิถี รวมถึงควบคุม กํากับ สถานประกอบการเพื่อสุขภาพ เช่น นวดไทย สปา Wellness center ตลอดจนผลิตภัณฑ์สุขภาพต่างๆ ให้มีมาตรฐานและความปลอดภัย ซึ่งจะช่วยสร้างความมั่นใจและสร้างเศรษฐกิจให้ประเทศได้อีกทางหนึ่ง” นายแพทย์สุรโชคกล่าว
********************************************** 20 ธันวาคม 2566
รัฐบาลไทย-ข่าวทำเนียบรัฐบาล-ท่องเที่ยวภูเก็ตคึกคัก! นทท.อินเดีย บินมาเที่ยวไทยเพิ่ม หลัง Air India เปิดให้บริการเที่ยวบินตรงมาภูเก็ต
วันพุธที่ 20 ธันวาคม 2566
ท่องเที่ยวภูเก็ตคึกคัก! นทท.อินเดีย บินมาเที่ยวไทยเพิ่ม หลัง Air India เปิดให้บริการเที่ยวบินตรงมาภูเก็ต
.....
ท่องเที่ยวภูเก็ตคึกคัก! นทท.อินเดีย บินมาเที่ยวไทยเพิ่ม หลัง Air India เปิดให้บริการเที่ยวบินตรงมาภูเก็ต
.
สายการบิน Air India ได้เปิดให้บริการเส้นทางบินตรง (กรุงนิวเดลี - ภูเก็ต) แล้ว ตั้งแต่วันที่ 15 ธ.ค. 2566 โดยให้บริการสัปดาห์ละ 4 เที่ยวบิน (ทุกวันจันทร์/พุธ/ศุกร์ และอาทิตย์) ด้วยเครื่องบินแอร์บัส A320 Neo โดยสามารถรองรับผู้โดยสาร 162 คนต่อเที่ยวบิน
.
ทั้งนี้ ในเดือน ม.ค 2567 จะเพิ่มจํานวนเที่ยวบินจาก 4 เที่ยวบินต่อสัปดาห์ เป็น “เที่ยวบินรายวัน”
.
ปัจจุบัน มีนักท่องเที่ยวอินเดียเดินทางเข้าประเทศไทยแล้วกว่า 1.5 ล้านคน สูงกว่าเป้าหมายที่ตั้งไว้ จากข้อมูลสถิติตั้งแต่วันที่ 1 ม.ค.– 10 ธ.ค. 2566 พบว่าแหล่งท่องเที่ยวยอดนิยมในประเทศไทย สําหรับนักท่องเที่ยวชาวอินเดีย 5 อันดับแรก ได้แก่ กรุงเทพฯ ชลบุรี ภูเก็ต กระบี่ และพังงา
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-Govt Spokesperson: The close relationship between Thai and Japanese people is an important foundation for bilateral relations.
วันพุธที่ 20 ธันวาคม 2566
20/12/2566
Govt Spokesperson: The close relationship between Thai and Japanese people is an important foundation for bilateral relations.
Govt Spokesperson: The close relationship between Thai and Japanese people is an important foundation for bilateral relations.
December 17, 2023, 12.50 hrs (Tokyo, Japan local time) at the Okura Tokyo, Japan, Government Spokesperson Chai Wacharonke disclosed that H.E. Mr. Kishida Fumio, Prime Minister of Japan, mentioned the case of Japanese people admiring message from Jay Chanathip Songkrasin, the Thai football player, about his life in Japan, during the time he played professional football in Japan, has been an “Absolutely Beautiful.”
The Prime Minister of Japan mentioned about the interview at the closing of ASEAN-Japan Commemorative Summit for the 50th Year of ASEAN-Japan Friendship and Cooperation on “Partners for Co-creation of Economy and Society of the Future”. The Japanese people have a good relationship with Thai people, and admire the interview from Jay Chanathip’s that he loved the life while he lived in Japan. Government Spokesperson revealed that Thai people also admire Japan and Japanese people for their way of life as well.
The Government Spokesperson emphasized that the Thai and Japanese people have a long-standing relations through exchanging knowledge with a good relationship and a deep connection. There are many Japanese investors trading and living in Thailand, while many Thai people like to travel in Japan as well. Moreover, it is believed that under the Prime Minister and Minister of Finance Srettha Thavisin’s government, Thailand-Japan relations will continuously develop and progress with concrete results.
รัฐบาลไทย-ข่าวทำเนียบรัฐบาล-กระทรวง อว.– กห. - ศธ. - สถาบันคุณวุฒิวิชาชีพ จับมือพัฒนาทหารกองประจำการ เพื่อให้ได้รับการรับรองคุณวุฒิการประกอบอาชีพหลังพ้นจากกองประจำการ
วันพุธที่ 20 ธันวาคม 2566
กระทรวง อว.– กห. - ศธ. - สถาบันคุณวุฒิวิชาชีพ จับมือพัฒนาทหารกองประจําการ เพื่อให้ได้รับการรับรองคุณวุฒิการประกอบอาชีพหลังพ้นจากกองประจําการ
.....
กระทรวง อว.– กห. - ศธ. - สถาบันคุณวุฒิวิชาชีพ จับมือพัฒนาทหารกองประจําการ เพื่อให้ได้รับการรับรองคุณวุฒิการประกอบอาชีพหลังพ้นจากกองประจําการ “ศุภมาส” ไฟเขียวให้มหาวิทยาลัย - สถาบันวิทยาลัยชุมชนใน 21 จังหวัด จัดการศึกษารวมทั้งจัดฝึกอบรมทักษะตามโครงการฝึกอบรมต่างๆ ทั้งแบบเรียนทางไกลออนไลน์และในสถานที่จริง
เมื่อวันที่ 19 ธ.ค. ที่ตึกสันติไมตรี ทําเนียบรัฐบาล นายอนุทิน ชาญวีรกูล รองนายกรัฐมนตรีและ รมว.มหาดไทย พร้อมด้วยนายสุทิน คลังแสง รมว.กลาโหม น.ส.ศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม และนายสุรศักดิ์ พันธ์เจริญวรกุล รมช.ศึกษาธิการ เป็นสักขีพยานในพิธีลงนามบันทึกความเข้าใจเรื่อง การพัฒนาทรัพยากรมนุษย์ให้กับทหารกองประจําการ ระหว่างกระทรวงกลาโหม(กห.) กระทรวงการอุดมศึกษา วิทยาศาสตร์ วิจัยและนวัตกรรม (อว.) กระทรวงศึกษาธิการ (ศธ.) และสถาบันคุณวุฒิวิชาชีพ (องค์การมหาชน) โดยมี พล.อ.สนิธชนก สังขจันทร์ ปลัด กห. นายเพิ่มสุข สัจจาภิวัฒน์ ปลัด อว. ดร.สุเทพ แก่งสันเทียะ รักษาราชการแทนปลัด.ศธ. และ น.ส.จุลลดา มีจุล ผอ.สถาบันคุณวุฒิวิชาชีพ เป็นผู้ร่วมลงนาม
ภายหลังพิธีลงนามฯ น.ส.ศุภมาส กล่าวว่า ในส่วนของกระทรวง อว.พร้อมร่วมมือโดยให้มหาวิทยาลัยที่มีอยู่ทั่วประเทศและสถาบันวิทยาลัยชุมชนใน 21 จังหวัด จัดการศึกษาให้แก่ทหารกองประจําการ ทั้งตามหลักสูตรของสถานศึกษาแต่ละแห่งที่สามารถกระทําได้ และการฝึกอบรมทักษะตามโครงการฝึกอบรมต่างๆ ทั้งระยะสั้นและต่อเนื่อง รวมทั้งให้การรับรองและสะสมหน่วยกิต เพื่อนํามารับใบประกาศนียบัตรหรือเทียบวุฒิการศึกษาในระดับต่างๆ ได้
รมว.อว. กล่าวต่อว่า นอกจากนี้ กระทรวง อว.ยังพร้อมร่วมกับทุกฝ่ายสร้างระบบการเรียนรู้และพัฒนาทักษะที่ผสมผสานระหว่างการเรียนทางไกลแบบออนไลน์และการเรียนรู้หรือฝึกอบรมในสถานที่จริง เพื่อส่งเสริมการใช้นวัตกรรมการเรียนรู้แบบอิเล็กทรอนิกส์ (E-Training) เพื่อการพัฒนาความรู้ ความสามารถและทักษะในการปฏิบัติงานตามมาตรฐานอาชีพ และเพื่อให้กองประจําการสามารถใช้เทคโนโลยีสารสนเทศได้อย่างมีประสิทธิภาพ ทั้งเพื่อเป็นเครื่องมือในการเรียนรู้ และเป็นการเพิ่มและพัฒนาทักษะให้ตนเอง รวมทั้ง ยังจัดให้มีระบบการรับรองคุณวุฒิในสาขา รูปแบบ และระดับต่างๆ และระบบสะสมผลการเรียนที่อาจนําไปสู่การศึกษาต่อเมื่อปลดประจําการอีกด้วย
สําหรับการลงนามในบันทึกความเข้าใจของทั้ง 4 หน่วยงานในครั้งนี้ เกิดจากการที่รัฐบาลได้ตระหนักถึงศักยภาพในการพัฒนาทรัพยากรมนุษย์ผ่านระบบทหารกองประจําการ โดยเปิดโอกาสให้ชายไทยที่เสียสละในการเข้ารับราชการที่นอกจากการปฏิบัติหน้าที่รับใช้ชาติโดยการเป็นทหารกองประจําการแล้ว ยังสามารถใช้เวลาให้เกิดประโยชน์ในการพัฒนาความรู้และทักษะในระหว่างประจําการ เพื่อให้ได้รับการรับรองคุณวุฒิอันจะเป็นประโยชน์ต่อการประกอบอาชีพและในการสร้างอนาคตให้แก่ตนเองเมื่อพ้นจากกองประจําการ ทําให้เป็นทรัพยากรมนุษย์ที่มีศักยภาพในการพัฒนาสังคมและประเทศชาติต่อไป
#อว #กระทรวงอว #MHESI #กระทรวงการอุดมศึกษาวิทยาศาสตร์วิจัยและนวัตกรรม #MOU #การพัฒนาทรัพยากรมนุษย์โดยผ่านระบบทหารกองประจําการ
รัฐบาลไทย-ข่าวทำเนียบรัฐบาล-บสย. จัดประชุมธนาคาร ชูกลไก 3 พร้อม ปี 67 ค้ำ แก้หนี้ กระตุ้นเศรษฐกิจ
วันพุธที่ 20 ธันวาคม 2566
20/12/2566
บสย. จัดประชุมธนาคาร ชูกลไก 3 พร้อม ปี 67 ค้ํา แก้หนี้ กระตุ้นเศรษฐกิจ
บสย. จัดประชุมสถาบันการเงินพันธมิตร ประจําปี 2566 ซึ่งเป็นองค์กรพันธมิตรสําคัญของ บสย. สรุปผลดําเนินงานการผ่านมาตรการต่างๆ ในการช่วยเหลือผู้ประกอบการ SMEs เมื่อเร็ว ๆ นี้ ณ โรงแรมเอส 31 สุขุมวิท 31 กรุงเทพฯ
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) พร้อมด้วยผู้บริหารระดับสูงจากฝ่ายงานต่าง ๆ จัดประชุมสถาบันการเงินพันธมิตร ประจําปี 2566 ซึ่งเป็นองค์กรพันธมิตรสําคัญของ บสย. สรุปผลดําเนินงานการผ่านมาตรการต่าง ๆในการช่วยเหลือผู้ประกอบการ SMEs ทั้งด้านการค้ําประกันสินเชื่อ การช่วยลูกหนี้ SMEs พร้อมประกาศความสําเร็จการดําเนินโครงการค้ําประกันสินเชื่อ บสย. SMEs เข้มแข็ง ( PGS 10) โดยมีธนาคารพันธมิตรร่วมเป็นกลไกขับเคลื่อนสําคัญในการปล่อยสินเชื่อ อนุมัติค้ําประกันสินเชื่อรวมวงเงินกว่า 1 แสนล้านบาท ครอบคลุม SMEs ทุกกลุ่มเป้าหมาย ซึ่งเป็นผลจากการปรับกลยุทธ์ผลิตภัณฑ์เป็น Product Segmentation ตลอดปีที่ผ่านมา การปรับยุทธศาสตร์องค์กรขับเคลื่อนสู่ Digital Platform ตามเป้าหมาย SMEs Gateway ผ่านแพลตฟอร์มออนไลน์ ซึ่งส่งผลต่อการดําเนินงานที่รวดเร็วแม่นยํา รวมถึงผลสําเร็จการบูรณาการความร่วมมือกับธนาคารพันธมิตรในการเสริมแกร่งให้ผู้ประกอบการ SMEs เมื่อเร็ว ๆ นี้ ณ โรงแรมเอส 31 สุขุมวิท 31 กรุงเทพฯ
ทั้งนี้ ในการประชุมดังกล่าว บสย. ได้ย้ําความมั่นใจผ่านผู้แทนธนาคารที่เข้าร่วมประชุมภายใต้แนวทางการดําเนินงาน 3 พร้อมในปี 2567 ได้แก่ 1. บสย. พร้อม ค้ํา โดยการพัฒนาผลิตภัณฑ์ค้ําประกันสินเชื่อใหม่ๆต่อเนื่องรองรับความต้องการของธนาคาร 2. บสย. พร้อมร่วมเป็นกลไกสําคัญในการกระตุ้นและขับเคลื่อนเศรษฐกิจ ช่วย SMEs เข้าถึงสินเชื่อ ผ่านมาตรการต่าง ๆ 3. บสย. พร้อมช่วยลูกหนี้ SMEs แก้หนี้ ปรับปรุงโครงสร้างหนี้ เพื่อให้ลูกหนี้หลุดพ้นจากหนี้ อย่างรวดเร็วด้วยมาตรการต่าง ๆ ของ บสย. เพื่อให้กลับมาเป็นผู้ประกอบการที่กลับเข้าระบบได้อีกครั้ง โดยในปี 2567 บสย. ยังเดินหน้าพัฒนา Digital Platform ยกระดับเพิ่มขีดความสามารถในการบริการผ่านออนไลน์ รวมทั้งการยกระดับ LINE OA @tcgfirst ครอบคลุมบริการและการทําธุรกรรมต่าง ๆ ได้มากขึ้น
รัฐบาลไทย-ข่าวทำเนียบรัฐบาล-‘พัชรวาท-ธรรมนัส’ ร่วม ‘ตำรวจ-กทม.’ ผนึกกำลังแก้ PM 2.5 ลดการเผาพื้นที่เกษตร คุมเข้มตรวจจับควันดำ ส่งคืนอากาศบริสุทธิ์ให้คนไทย
วันอังคารที่ 19 ธันวาคม 2566
‘พัชรวาท-ธรรมนัส’ ร่วม ‘ตํารวจ-กทม.’ ผนึกกําลังแก้ PM 2.5 ลดการเผาพื้นที่เกษตร คุมเข้มตรวจจับควันดํา ส่งคืนอากาศบริสุทธิ์ให้คนไทย
‘พัชรวาท-ธรรมนัส’ ร่วม ‘ตํารวจ-กทม.’ ผนึกกําลังแก้ PM 2.5 ลดการเผาพื้นที่เกษตร คุมเข้มตรวจจับควันดํา ส่งคืนอากาศบริสุทธิ์ให้คนไทย
‘พัชรวาท-ธรรมนัส’ ร่วม ‘ตํารวจ-กทม.’ ผนึกกําลังแก้ PM 2.5 ลดการเผาพื้นที่เกษตร คุมเข้มตรวจจับควันดํา ส่งคืนอากาศบริสุทธิ์ให้คนไทย
วันที่ 19 ธันวาคม 2566 เวลา 13.30 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) ร.อ.รชฏ พิสิษฐบรรณกร ผู้ช่วย รมว.ทส. นายจตุพร บุรุษพัฒน์ ปลัด ทส. และคณะผู้บริหาร ทส. ประชุมหารือร่วมกับ ร.อ.ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ (รมว.กษ.) นายประยูร อินสกุล ปลัด กษ. คณะผู้บริหารกระทรวงเกษตรและสหกรณ์ และกระทรวงทรัพยากรธรรมชาติและสิ่งแวดล้อม เกี่ยวกับมาตรการแก้ไขปัญหาสถานการณ์ฝุ่น PM2.5 ภาคการเกษตร ณ ห้องประชุม 202 กระทรวงทรัพยากรธรรมชาติและสิ่งแวดล้อม เพื่อร่วมกันพิจารณาแนวทางการป้องกันและแก้ไขปัญหาการเผาในพื้นที่การเกษตร และสั่งการร่วมกันเพื่อแก้ไขปัญหาฝุ่น PM 2.5 ให้เกิดผลเป็นรูปธรรมและมีประสิทธิภาพ ตั้งเป้าหมายลดการเผาไหม้ในพื้นที่เกษตรกรรมลงร้อยละ 50 เมื่อเทียบกับปีที่ผ่านมา ครอบคลุมพื้นที่ 17 จังหวัดภาคเหนือ และพื้นที่อื่น ๆ ลดลงร้อยละ 10 เน้นการดําเนินงานเชิงรุกและเชิงรับ ประสานงานกับผู้ว่าราชการจังหวัดทุกจังหวัดเกี่ยวกับการห้ามเผาอย่างเด็ดขาด โดยมีบทลงโทษที่เข้มงวดและชัดเจน จัดทํามาตรการป้องกันแก้ไขปัญหาการเผาในพื้นที่เกษตรกรรม แต่ละจังหวัดต้องมีการลงทะเบียนเกษตรกรและจํานวนพื้นที่เพาะปลูกทั้งในพื้นที่เกษตรและพื้นที่ป่าเพื่อทําปฏิทินและเงื่อนไขในการบริหารจัดการเชื้อเพลิง สนับสนุนการบริหารจัดการเศษวัสดุเหลือใช้ทางการเกษตรด้วยวิธีอื่น การสร้างระบบการรับซื้อหรือตั้งศูนย์รับซื้อวัสดุเหลือใช้ทางการเกษตรบริเวณใกล้เคียง 11 ป่าอนุรักษ์ 10 ป่าสงวนแห่งชาติ หรือพื้นที่เกษตรไฟไหม้ และสนับสนุนเครื่องจักรกลต่าง ๆ เพื่อจัดการเศษวัสดุทางการเกษตร
จากนั้น พล.ต.อ.พัชรวาท วงษ์สุวรรณ พร้อมคณะผู้บริหาร ทส. ได้ประชุมหารือร่วมกับ พล.ต.ต.ธวัช วงศ์สง่า รองผู้บัญชาการตํารวจนครบาล ผู้แทนจากกทม. และผู้แทนจากกรมการขนส่งทางบก ในการแก้ไขปัญหาสถานการณ์ฝุ่น PM 2.5 ที่เกี่ยวกับการจราจร และการตรวจจับผู้กระทําผิดจากการเผา ณ ห้องประชุม ชั้น 20 กระทรวงทรัพยากรธรรมชาติและสิ่งแวดล้อม ซึ่งการแก้ไขปัญหาฝุ่น PM 2.5 เป็นวาระแห่งชาติที่รัฐบาลให้ความสําคัญ และต้องอาศัยความร่วมมือกับทุกภาคส่วน เราต้องร่วมมือร่วมใจกันแก้ไขเรื่องดังกล่าวอย่างจริงจัง เพื่อส่งคืนอากาศบริสุทธิ์ให้กับประชาชน โดยได้เห็นพ้องร่วมกันสําหรับแนวทางการแก้ปัญหาฝุ่น PM 2.5 จากภาคการจราจร ที่ถือเป็นสาเหตุหลักในเขตกรุงเทพมหานครและปริมณฑล ได้มีมาตรการเพิ่มจุดตรวจตรวจจับควันดําให้ครอบคลุมพื้นที่วิกฤต เข้มงวดวินัยการจราจร เข้มงวดการตรวจสภาพรถยนต์ประจําปี พิจารณาการตรึงพื้นที่ลดจํานวนรถบรรทุกและรถโดยสารเข้าในพื้นที่กรุงเทพมหานครชั้นในในช่วงวิกฤต มาตรการลดภาษีประจําปีของ รถ EV เพื่อจูงใจให้หันมาใช้รถพลังงานทางเลือกมากขึ้น รวมถึงเข้มงวดการบังคับใช้กฎหมายเกี่ยวกับการเผา จับกุมผู้กระทําผิด และมีบทลงโทษโดยใช้อัตราโทษสูงสุด